Tour Solférino

Tour Solférino (doslova Veža Solférino) bola veža postavená v roku 1859 v Paríži na vtedajšej ulici Rue des Rosiers (dnes Rue du Chevalier-de-la-Barre).

Stála na vrchole kopca Montmartre pravdepodobne v lokalite, kde sa dnes nachádza Bazilika Sacré-Cœur. Bola to rozhľadňa s výhľadom na Paríž, ktorú postavil majiteľ kabaretu Solférino, kde sa vyberalo vstupné. Názov je odvodený od talianskeho mestečka Solferino, kde sa v roku 1859 odohrala bitka, v ktorej Napoleon III. porazil Rakúšanov. Veža bola cielene zničená v roku 1870 počas prusko-francúzskej vojny, aby nemohla slúžiť ako orientačný bod riadenia paľby pruskému delostrelectvu.

 Zdroj 


Kategória:Rozhľadne
Kategória:Stavby v Paríži
Kategória:Veže vo Francúzsku
Kategória:Architektúra z 1859
Kategória:Zaniknuté stavby v Paríži
Kategória:4. obvod (Paríž)